《百字令 寿老妻八十 以上二首见麟原后集卷十》
元代·王礼

晨看婺女，正流光垂照，耆昌堂里。只为佳人延眉寿，影入玉杯迎喜。莫道春秋，八千八百，玄远都难拟。人生稀也，古来登八能几。眼见绕膝孙枝，烹羊脍鲤。也有些肥美。淡饭恶衣，聊自足、多少何能如你。夫是谪仙，金銮待诏，妻亦寻常比。随缘相守，安贫况是王礼。

作者简介：（1314—1386）元明间吉安庐陵人，字子尚，改字子让。元末为广东元帅府照磨，入明不仕。工文，辑时人诗为《天地间集》。有《麟原文集》。